《春雨 其二》
清代·谭宗浚

落红门巷记阑珊，日日阴晴称意难。润气微知炊灶湿，繁声翻当钓篷看。

江乡春草思游子，镫影檐花称冷官。愁绝天涯多旧雨，可能车马似长安。

作者简介：（1846—1888）广东南海人，字叔裕。同治十三年一甲二名进士，授编修，官至云南盐法道。在京师时，诗名颇著。有《辽史纪事本末》、《希古堂诗文集》等。